**«Անտառային արահետում»** (ռուս.՝ «На лесной тропе»), խորհրդային նկարված մուլտիպլիկացոն ֆիլմ՝ ստեղծված ռեժիսոր Վյաչեսլավ Կոտյոնոչկինի կողմից «Սոյուզմուլտֆիլմ» ստուդիայում 1975 թվականին։

Սյուժե
------

Մուլտֆիլմը ունի դաստիարակչական բովանդակություն բնապահպանական թեմատիկայով։

Ամռանը նորաձև հագնված աղվեսն ու իր կինը մոտորանավակով գետով գնում են անտառ զբոսախնջույքի։ Հիանալով բացատի գեղեցկությամբ՝ նրանք անմիջապես սկսում են կտրել ծառերն ու ճյուղերը, ձկներին սատկացնել, բենզինով խարույկ վառել, ջարդել շշեր, աղբ թափել ու աղմուկ բարձրացնել անտառում։ Նապաստակը տեսնում է խարույկի ծուխն ու որոշում, որ հրդեհ է։ Աղվեսների այդ անպատշաճ վարքի հետ չի պատրաստվում հաշտվել անտառի ոչ մի բնակիչ։ Իր ընկերներ արջուկի ու ջրարջի հետ նապաստակը որոշում է պատժել նրանց։ Վերջում նապաստակը գիտակցում է իր սխալը։

Ստեղծողներ
----------

|  |  |
| --- | --- |
| Ռեժիսոր | Վյաչեսլավ Կոտյոնոչկին |
| Սցենարի հեղինակ | Վ. Ֆեոդորով, Վյաչեսլավ Կոտյոնոչկին |
| Բեմադրող նկարիչ | Սվետոզար Ռուսակով |
| Նկարիչ-մուլտիպլիկատորներ | Վիկտոր Արսենտև, Վլադիմիր Արբեկով, Օլեգ Կոմարով, Վլադիմիր Զարուբին, Վիկտոր Լիխաչյով, Սերգեյ Դյոժկին, Վերա Խարիտոնովա |
| Օպերատոր | Սվետլանա Կաշչեևա |
| Կոմպոզիտոր | Միխայիլ Մեերովիչ |
| Հնչյունային օպերատոր | Գեորգի Մարտինյուկ |
| Ռեժիսորի օգնական | Ե. Տուրանովա |
| Նկարչի օգնական | Ալլա Գորևա |
| Մոնտաժող | Մարգարիտա Միխեևա |
| Խմբագիր | Պյոտր Ֆրոլով |
| Տնօրեն | Ֆեոդոր Իվանով |
| Դերերը հնչյունավորել են | Կլարա Ռումյանովա — *Նապաստակ* Մարիա Վինոգրադովա — *աղվեսի կինը* Վյաչեսլավ Բոգաչյով — *Աղվես* |

Թողարկում DVD-ով
----------------

Մուլտֆիլմը թողարկվել է DVD-ով մուլտֆիլմերի «Անտառային պատմություններ» (ռուս.՝ «Лесные истории») ժողովածուում «Крупный план» ընկերության կողմից։ Սկավառակում ընդգրկվել են նաև հետևյալ մուլտֆիլմերը՝ «Անտառային համերգ» (ռուս.՝ «Лесной концерт», 1953), «Կռվարար արջուկը» (ռուս.՝ «Мишка-задира», 1955), «Անտառային պատմություն» (ռուս.՝ «Лесная история», 1956), «Մաշենկան ու արջը» (ռուս.՝ «Машенька и медведь», 1960), «Երեք արջ» (ռուս.՝ «Три медведя», 1958), «Ո՞ւմն են անտառում կոները» (ռուս.՝ «Чьи в лесу шишки?», 1965), «Աղվեսը, արջն ու սայլակով մոտոցիկլետը» (ռուս.՝ «Лиса, медведь и мотоцикл с коляской», 1969), «Կուղբերը գնում են հետքով» (ռուս.՝ «Бобры идут по следу», 1970), «Անտառային ժամանակագրություն» (ռուս.՝ «Лесная хроника», 1970), «Անտառային արահետում» (1975)։

* Ձայն — Ռուսերեն Dolby Digital 1.0 Mono
* Տարածաշրջանային կոդ — 0 (All)
* Պատկեր — Standart 4:3 (1,33:1)
* Գույն — PAL
* Փաթեթավորում — Կոլեկցիոն հրատարակություն
* Տարածող — «Крупный План».
* Ապրանքատեսակ՝ 4600448017125

Արձագանքներ
-----------

> 
> 
> Վյաչեսլավ Միխայլովիչ Կոտյոնոչկինը... իր ճանաչումը գտել է ամենափոքրերի համար նախատեսված չարաճճի, գեղեցիկ, ֆիլմ-հեքիաթներով՝ «Межа» (1967), «Անտառային արահետում» (1975), «Ո՞վ կստանա մրցանակը» (1979), «Նա բռնվեց» (1981), «Կատվիկը Լիզյուկովի փողոցից» (1988):— Սերգեյ Կապկով, «Մեր մուլտֆիլմերը»
> 
>

Ծանոթագրություններ
------------------

1. ↑  DVD «Лесные истории»
2. ↑  "Лесные истории" (DVD)"
3. ↑  *Сергей Капков.* Вячеслав Котёночкин // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2

Արտաքին հղումներ
----------------

* «Անտառային արահետում» մուլտֆիլմը «Անիմատոր.ռու» կայքում
* «Անտառային արահետում» «Հայրենական կինոյի հանրագիտարան» կայքում
* «Անտառային արահետում» youtube-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |